Wat is sonde? - www.bybelkennis.co.za
Grant unto us the ability to do what you command – Augustinus.
Die Skrif gebruik baie beelde om sonde mee te beskrywe. Kom ons kyk na ‘n paar:
Elkeen wat sonde doen, oortree die wet van God. Sonde is immers oortreding van die wet van God (1 Johannes 3:4). Sonde is die doelbewuste verontagsaming van die wet van God; sonde is ongehoorsaamheid aan God se eise.
Waar daar nie ‘n wet is nie, is daar ook geen oortreding van die wet nie (Romeine 4:15). Dit beteken daar is ‘n grens of perk wat ons oorsteek.
Opstand en ongehoorsaamheid
Hierdie is ‘n doelbewuste verwerping van dit wat God van ons verwag; dit is ‘n doelbewuste wegloop van God; dit is om ons paadjie los van God te loop. Dit is wat ons sien as Israel vir hulle ‘n goue kalf om te aanbid maak.
Hierdie is ‘n beeld van iets wat gebuig en verwring is. Sorg dat julle bo verdenking staan en opreg bly, onberispelike kinders van God te midde van ontaarde en korrupte mense (Filippense 2:15).
Die teiken mis
As iemand weet wat die regte ding is om te doen en hy doen dit nie, is dit sonde (Jakobus 4:17). Ons mis die teiken/standaard wat God vir ons gestel het.
Sonde in die Nuwe Testament aanvaar drie basies leerstellings:
Die wêreld is inherent sondig. Daar word ‘n organiese verband tussen Adam se sonde en die sonde van die mens aanvaar.
Sonde is die mens se opstandige gesindheid teenoor God se wil.
Verlossing bestaan uit vergifnis van sonde, versoening met God, loskom van die mag van sonde deur die werk van Jesus Christus.
Sonde is ‘n werklikheid
NEHEMIA – VISIE (1)